Basketbalová extraliga žien 2023/24

**Basketbalová extraliga žien** v sezóne **2023/24** bol 32. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V súťaži účinkovalo 8 družstiev, rovnako ako v predošlej sezóne. Titul obhájil klub Piešťanské Čajky, ktorý tak získal prvenstvo v tretej sezóne po sebe. Na druhom mieste v extralige skončila Slávia Banská Bystrica, bronz získal tím MBK Ružomberok.

## Účastníci

Z extraligy po sezóne 2022/23 vypadol klub BAM Poprad, ktorý v baráži jasne prehral s víťazom spojenej 1. ligy žien, U23 a U19, tímom Young Angels Košice U23, na zápasy 40:80 a 43:77. Keďže YAKE nechceli v extralige štartovať s dvoma tímami, ponúkli licenciu Popradu, ktorý sa ale do súťaže neprihlásil. Miesto neho sa nakoniec ako ôsmy tím prihlásil prvoligový BK AS Trenčín.

## Priebeh súťaže
Základnú časť ovládli s jedinou prehrou Piešťanské Čajky. Tie v 2. kole prehrali na palubovke Young Angels Košice , čím ukončili svoju sériu 34 extraligových a pohárových zápasov bez prehry, zvyšných 12 kôl však ovládli, vrátane súbojov s najväčšími rivalmi, Sláviou Banská Bystrica a Ružomberkom. 28. októbra 2023 bola v rámci 6. kola v zápase Slávie Banská Bystrica s BK AS Trenčín zaznamenaná najvyššia výhra a zároveň najvyšší bodový rozdiel v histórii basketbalovej extraligy žien, keď Slávia porazila Trenčín v pomere  (rozdiel 185 bodov), čím bol prekonaný dovtedajší rekord Ružomberku z víťazstva nad Levicami zo 6. januára 1999, kedy zaznamenal SCP víťazstvo . Výhra Slávie je zrejme najvyšší rozdiel medzi bodmi víťaza a porazeného v ženských seniorských najvyšších súťažiach na svete, prekonávajúci víťazstvo Keflavíku na ÍR Reykjavík v islandskej lige D-1 pomerom  6. januára 1994. Zároveň šlo o zápas s najväčším počtom bodov v histórii extraligy, prekonávajúci 214 bodov zo zápasu Ružomberku s Levicami na hodnotu 217 bodov. V zápase zaznamenala tiež individuálny extraligový rekord bodov v jednom zápase srbská hráčka Slávia Snežana Bogićević, ktorá zaznamenala 64 bodov.

Záver základnej časti poznačili finančné problémy klubu Young Angels Košice, ktorý pre problémy s finančnou podporou zo strany mesta Košice a nemožnosťou hrať zápasy v zrekonštruovanej Starej jazdiarni dal k 30. novembru 2023 výpovede celému seniorskému tímu. V 12. kole v košickom derby prvý raz nad Young Angels zvíťazil tím CBK Košice. Legionárky aj slovenské hráčky tím v decembri 2023 opustili a záver základnej časti odohrali za Young Angels juniorky, pričom na zápas 14. kola proti Šamorínu Young Angels účelovo nenastúpili, aby sa po kontumačnej prehre 0:20 ocitli v nadstavbovej časti o 5. – 8. miesto.

Nadstavbovú časť o 1.-4. miesto ovládli Čajky, keď prehrali iba raz, a to 28. februára 2024 prekvapivo výrazne v Banskej Bystrici proti Slávii 58:86. Slávia následne nenastúpila na posledný zápas nadstavby proti Čajkám pre maródku v družstve. Skupinu o 5.-8. miesto ovládli hráčky CBK Košice. Posledný tím súťaže Trenčín bol oslabený po zranení kľúčovej pivotky Márie Felixovej, ktorá už do súťaže nezasiahla.

V play-off nedošlo k žiadnemu výraznejšiemu prekvapeniu vzhľadom na tabuľkové nasadenie tímov. Piešťany, Slávia Banská Bystrica aj Ružomberok prešli bez problémov cez štvrťfinále, vyrovnané bolo len zápolenie Šamorínu s CBK Košice, kde CBK dokázal prvý raz v histórii vyhrať nad Šamorínom, no ten nakoniec zvíťazil 2:1 na zápasy. V semifinále vyhrali Piešťany nad Šamorínom hladko 3:0, Ružomberok uhral proti Slávii jednu výhru a Bystričanky vyhrali sériu 3:1. V bojoch o umiestnenie na 5.-8. mieste nakoniec YAKE predstihli mestského rivala CBK a bystrické Sovičky odsunuli do bojov o záchranu Trenčín. V súboji o bronz obhájil umiestnenie spred roka MBK Ružomberok, keď porazil Šamorín 2:0. Vo finálovej sérii sa čakal tuhý súboj medzi obhajkyňami z Piešťan a vyzývateľkami z Bystrice, ktorým sa už postupne uzdravil káder vrátane rekordných siedmich legionárok. Nakoniec však Čajky zvíťazili presvedčivo v najkratšom možnom čase 3:0 na zápasy a získali tretí titul za sebou. Za MVP finálovej série bola vyhlásená krídelníčka Piešťan, Ke'Shunan Jamesová.

### Výsledky

#### Základná časť

#### Nadstavbová časť

##### Skupina o 1.4. miesto

##### Skupina o 5.8. miesto

#### Play-off

##### Štvrťfinále

##### Play-off o 5.8. miesto

##### Play-off o 7. miesto

##### Play-off o 5. miesto

##### Semifinále

##### Play-off o 3. miesto

##### Finále

Poznámka: Hrubo sú označené zápasy vyššie nasadeného družstva hrané doma.

## Konečné umiestnenie

### Baráž
Tím BK AS Trenčín ako 8. po play-off prešiel do baráže o účasť v extralige na sezónu 2023/24, kde sa stretol s víťazom 1. ligy žien, tímom Dubček Bratislava. V prvom zápase v Bratislave zvíťazil Dubček nad Trenčínom 76:41. V druhom zápase vyhral Trenčín 61:55, v celkovom skóre baráž vyhral Dubček Bratislava a získal tak právo štartovať v extralige v sezóne 2024/25.

## Ocenenia hráčok
### Ocenenia najlepších hráčok a trénerov extraligy podľa Eurobasket.com
* **Hráčka roka**: Ke'Shunan Jamesová  (Piešťanské Čajky)
* Rozohrávačka roka: Snežana Bogićević  (Slávia Banská Bystrica)
* Krídlo roka: Ke'Shunan Jamesová  (PNC)
* Pivotka roka: Anna Jurčenková  (PNC)
* Domáca hráčka roka: Anna Jurčenková  (PNC)
* Bosman hráčka roka: Snežana Bogićević  (SBB)
* Import hráčka roka: Ke'Shunan Jamesová  (PNC)
* Defenzívna hráčka roka: Mária Felixová  (BK AS Trenčín)
* **MVP finále**: Ke'Shunan Jamesová  (PNC)
* Tréner roka: Peter Jankovič  (PNC)

#### Prvá päťka ligy
* Snežana Bogićević  (SBB), Alexandra Mončeková  (CBK), Oľha Jackovecová  (MBK), Ke'Shunan Jamesová  (PNC), Anna Jurčenková  (PNC)   

#### Druhá päťka ligy
* Natália Martišková  (SBB), Martina Krajčírová  (UMB), Natália Tomajková  (CBK), Lucia Kašperanová  (CBK), Patricia Bura  (SBB)

#### Čestné uznanie
* Zuzana Vargová  (ŠBK), Lindsey Pulliam  (SBB), Ana Mandić  (PNC), Kristýna Brabencová  (SBB), Radka Stašová  (PNC), Andželika Mitrasinović (PNC), Katarína Šedivá  (YAK)

## Líderky štatistík

## Referencie

## Pozri aj
* Slovenská basketbalová liga 2023/24

## Externé odkazy
* Oficiálna stránka extraligy žien
* Oficiálna stránka Slovenskej basketbalovej asociácie

Kategória:Basketbal v 2023
Kategória:Basketbal v 2024
Kategória:Basketbalová extraliga žien
Kategória:Šport na Slovensku v 2023
Kategória:Šport na Slovensku v 2024